১. 'আলোর ইশকুল'-এর সভ্য হতে পারবেন আঠারো বছরের ঊর্ধ্বের আলোক-প্রত্যাশী যেকোনো মানুষ। বিশ্বের সংগীত, সাহিত্য, নৃত্য, চিত্রকলা, স্থাপত্য, ভাস্কর্য, চলচ্চিত্র থেকে শুরু করে বিশ্ব ইতিহাস, ধর্ম, বিজ্ঞান, দর্শন, সমাজবিদ্যা, অর্থনীতি, রাজনীতি, মনস্তত্ত্ব, শিক্ষা, পরিবেশ ইত্যাদিসহ বিশ্ববিদ্যার বহু বিচিত্র শাখার ওপর আয়োজিত ছোট-বড় ১০০টি উৎকর্ষ চক্রের মাধ্যমে প্রতি পাঁচ বছরে একবার করে আবর্তিত হবে চৈতন্যের এই আলোকযাত্রা।